Diskusia:Cracking

message: Dobrý deň,
možno sme začali zo zlého konca a ak som sa vás niečim dotkol, tak mi je to ľúto a ospravedlňujem sa. Určite nie je ani v mojom, ani vo vašom záujme, aby slovenská Wikipédia nebola kvalitným informačným zdrojom. Z tohto dôvodu je niekedy potrebné špecifické témy lepšie prediskutovať. Rozumiem, že vo filmoch, komerčných knihách a všeobecných informačných zdrojoch (ako napr. encyklopédie a slovníky) je niekedy potrebné v záujme zrozumiteľnosti zovšeobecňovať, prípadne aj zjednodušovať. Avšak je potrebné si nastaviť isté hranice. Nedávno som počul vyjadrenie pána z JULS SAV BA o nejakom novom slove, ktoré pridali do slovenskej gramatiky. Nespomínam si už o aké slovo presne išlo, každopádne to však bolo slovo, ktoré bolo nesprávne. Keďže však bolo všeobecne rozšírené, tak ten pán použil ako argument práve to, že akonáhle sa nejaké slovo stáva prirodzenou súčasťou hovorenej "mluvnice", tak ho následne zaradia do oficiálnej gramatiky. Do istej miery tomuto postupu rozumiem. Avšak v prípade odborných a odborových informácií si myslím, že by sme mali postupovať inak, ako v prípade samotných slov všeobecného jazyka. A tým sa dostávam k meritu nášho rozdielneho videnia veci. Áno, cracking je na základe kinematografických diel, knižných diel (a aj všeobecných skratkovitých info. zo slovníkov) v spoločnosti všeobecne chápaný ako "zlý hacking", alebo hacking nelegálnymi prostriedkami za účelom škodenia, či obohatenia sa. Táto predstava sa vyvíjala cca. v poslednom desaťročí. Táto nesprávna interpretácia však nevznikla "zo dňa na deň", vznikla postupným významovým posunom po malých krôčkoch. Otázkou teraz je, či tento významový posun zakceptovať, alebo sa naopak snažiť napraviť tento rozpor. Pôvodné významové delenie termínov v deväťdesiatych rokoch bolo odrazom "kuchynského jazyka" z MIT (Massachusetts Institute of Technology ), kde sa pojem hacker, či hacking spájal s neoprávneným vstupovaním do cudzích elektronických (zväčša počítačových) systémov. Išlo o slovo vzniknuté z predstavy "zaháčknutia" si napr. servera a pritiahnutia si informácií týmto "háčikom". Naproti tomu slovo cracking je odvodené od slova crack s pôvodným významom blízkym našemu slovu rozlúsknuť. Významovo ho používali v zmysle rozlúsknutia ochrany nejakého programu, rozlúsknutia šifry atď.. Cracker teda prelamuje a hacker sa niekam "nabúrava" (a to zväčša po sieti). Cracking teda pôvodne so sieťovými technológiami nič nemal, postupom času sa ich však dotýkal okrajovo, ako jedna z používaných techník. Takže ak je napr. server zabezpečený nejakým ochranným SW, tak ten môžem napr. cracknúť, no nabúranie sa do serveru ako také už je hacking. Iba som v tomto hackingu použil techniku crackingu. Je to rovnaká analógia, ako keď inštalácia autorádia z automechanika nerobí elektrikára. Je stále automechanik, iba použije nejaké základné elektrotechnické postupy. Takže cracking je technika prelamovania softvérových ochrán programov, prelamovania zabezpečení programov, atp.. Typický cracker napr. odstráni z programu potrebu zadania sériového čísla pre jeho plnú funkčnosť. Typický cracker môže napr. reverzným inžinierstvom odstrániť z programu nejakú jeho neželanú časť. Takisto môže napr. prelomiť algoritmus overenia hesla ... Cracker teda za pomoci reverzného inžinierstva zväča off-line (bez použitia siete) "rozoberie" a "upraví" nejaký program, či hru. Hacker naproti tomu vstupuje do cudzích systémov a to väčšinou zvonka, teda napr. po sieti. Cracker preto potrebuje vedomosti o programovaní, reverznom inžinierstve, API funkciách OS a podobne. Naproti tomu hacker potrebuje mať znalosti najmä z oblasti počítačových sietí a to na všetkých vrstvách sieťového modelu, takisto ako napr. dobré znalosti jednotlivých protokolov. Je to samozrejme zjednodušené. Každopádne však text za prvou odrážkou, teda:
"nepovolený prienik do cudzieho počítača či databázy (cez sieť)[1], synonymum hacking[2], pozri cracking (počítačová bezpečnosť)" patrí pod heslo wikipédie hacking a nie do rozcestníku pre cracking. Už vonkoncom sa však nejedná o synonymum k slovu hacking. Zdroje, z ktorých ste tieto informácie čerpali sú síce kvalitné zdroje, no sú to zdroje všeobecné. Rovnako pri operácii mozgu nemôže chirurg čerpať zo všeobecnej encyklopédie zdravia, či dokonca slovníku. A teraz pridám nejaké zdroje od rešpektovaných autorít v odbore aj s citáciami:
1) Kolouch, Jan. Cybercrime. Cz.NIC, Praha, 2016. s. 522. ISBN: 978-80-88168-18-8. s. 276.:
"Pojem cracking je s pojmem hacking spojován, někdy jsou dokonce tyto pojmy veřejností či ve
sdělovacích prostředcích nesprávně zaměňovány. Pojem lze do českého jazyka přeložit jako louskání
či pukání. Obsahově pojem cracking znamená prolamování nebo obcházení ochranných prvků po-
čítačového systému, programů nebo aplikací, s cílem jejich následného neoprávněného užití."  ...  "Za cracking je v tomto smyslu označováno jednání spočívající v obcházení ochranných prvků, které brání vytváření kopií či nelegálnímu užívání počítačových programů a hudebních nebo flmových produktů (flmová či hudební CD, DVD apod.)."
2) Zemánek, Jakub. Cracking. Computer Press, Brno, 2002. s. 303. ISBN: 80-7226-703-5. s. 4.:
"Crackingem bývá označován soubor mnoha postupů, při kterých dochází k úpravám nebo zkoumání a pozorování funkcí, metod a principů programového kódu bez možnosti užití zdrojových kódů programovacího jazyka, v němž byl program vytvořen.
Základním stavebním kamenem crackingu je tzv. reverzní inženýrství (reverse engineering), při kterém dochází k zpětnému překladu programu (reverzi) do určitého programovacího jazyka - nejčastěji toho nejnižšího, kterým je Assembler. Existují ale i dekompilátory (zpětné překladače), které jsou schopny přeložit program zpět i do vyšších programovacích jazyků.  ...  Pro každého crackera je zcela určitě nejdůležitější perfektní znalost Assembleru. Díky tomuto se dá s trochou nadsázky označit jako cracker každý programátor v Assembleru. Přesněji řečeno, tak to vidí laická veřejnost, která každého crackera a programátora v Assembleru okamžitě odsuzuje jako kriminálnika. To je ovšem pouze deziluze, kterou nám poskytuje řada filmů z produkce Hollywoodu. Realita je většinou zcela odlišná. Stejně tak, jako existují dobří a zlí lidé, existují i dobří a zlí crackeři. ..."
3)Eilam, Eldad. Reversing - Secrets of Reverse Engineering. Wiley Publishing, Indianapolis, 2005. s. 589. ISBN-10: 0-7645-7481-7. s. 309.:
"This subject is closely related to reversing because cracking, which is the process of attacking a copy protection technology, is essentially one and the same as reversing."
Do pozornosti dávam aj napr. seriál z zive.sk: http://www.zive.sk/clanok/21716/cracking-a-ochrana-pred-nim-1-cast-pohlad-crackera. Mnoho relevantných zdrojov je dostupných najmä v angličtine, ruštine a čínštine. Uvediem iba niektoré z nich:
Stallings, William; Brown, Lawrie. Computer SeCurity Principles and Practice, Third Edition. University of South Wales / Pearson Education, 2015. s. 814. ISBN: 10: 0-13-377392-2.
Borelli, Mark. MALWARE AND COMPUTER SECURITY INCIDENTS HANDLING GUIDES. Nova Publishers, 2013, New York. s. 161. ISBN: 978-1-62948-192-0. --BoKo CzT (diskusia) 10:48, 3. apríl 2017 (UTC)

message: Aký je problém s citovaním informácii z publikácie Výkladový terminologický slovník elektronických komunikácií? Vasiľ (diskusia) 07:52, 5. október 2017 (UTC)
replies: text: :Dva problémy: je tam (citácia na VUS slovnik) dvakrát ako prvá a tretia citácia a VUS slovnik uvádza ku cracking neaktuálny zdroj http://www.ngngroup.com/glossary.html . Napriek tomu som upravoval tak, aby tam VUS slovnik zostal ako prvá citácia ku cracking. Vo všeobecnosti je však hlavný problém v tom, že preklad cracker ako narušiteľ je zlý a okrem tohto slovníka sa asi nikde doteraz nepoužíva pozri napr http://slovniky.juls.savba.sk/?w=naru%C5%A1ite%C4%BE&s=exact&c=U153&d=kssj4&d=psp&d=sssj&d=scs&d=sss&d=peciar&d=ma&d=hssjV&d=bernolak&d=obce&d=priezviska&d=un&d=locutio&d=pskcs&d=psken&d=noundb&ie=utf-8&oe=utf-8# . VUS slovnik zostavili: Terminologická komisia VÚS, n. o., čo podľa mňa nie je dostatočné na to aby sa pokladal tento preklad za jediný záväzný. Paswword cracking ako narušenie hesla? To by som ešte zniesol ale aby bol cracker narušiteľ, keď to slovo má už iný ustálený význam mi vadí.  Starekolena (diskusia) 11:06, 6. október 2017 (UTC)
cracker
Hacker jargon to indicate "one who breaks security on a system." Note: The term cracker was coined ca. 1985 by hackers in defense against journalistic misuse of the term hacker. 2. An individual who, with malicious intent, gains or tries to gain illegal access to computers or computer programs. [After Bahorsky] Synonym password cracker.
Aktuálny zdroj: http://www.atis.org/glossary/definition.aspx?id=6761
Pre potreby prekladov noriem a v súvislosti s uvedeným vysvetlením termín "cracker - narušiteľ" vyhovoval.
Vo výnimočných prípadoch Terminologická komisia VÚS odporúča termín prevziať do SJ.
Možná podoba : cracker  - krekr  (V súlade S pravidlami Jazykovedneho ústavu ĽŠ).
Podobne cracking - kreking.

text: Príspevok hore napísal pravdepodobne správca VUS slovníka. Pán správca, chcel by som vás požiadať, aby ste do vášho slovníka, pretože je to jediný slovenský oficiálny zdroj, pridali nasledovné možnosti prekladu cracking: zlomiť, prelomiť, rozlúsknuť. Pri cracingu nejde len o "narušenie" (napríklad súkromia) ale o skutočné prelomenie/zlomenie kódu alebo hesla. Prelomenie je navyše dávno a často používané v tejto súvislosti https://www.google.sk/search?q=cracking+prelomiť . Nemohli by ste pri cracker explicitne uviesť okrem narušiteľa aj "krekr". Narušiteľ možno vyhovuje vašim normám ale narušiteľa už v iných normách majú definovaného inak: 51/2006 Vyhláška Úradu jadrového dozoru Slovenskej republiky ... 12. 1. 2006 - e) narušiteľom akákoľvek osoba neoprávnene vstupujúca do... 11/2006 Zákon, ktorým sa dopĺňa zákon č. 321/2002 Z. z. o ... === 14. 12. 2005 - (1) Za podozrivého narušiteľa vzdušného priestoru sa považuje. Starekolena (diskusia) 22:04, 7. október 2017 (UTC)
Ja len pripomeniem, že cracker ako narušiteľ nie je preklad, ale oficiálne stanovenie slovenského ekvivalentu početným tímom odborníkov. Ten terminologický slovník existuje práve preto, aby stanovil takéto slovenské ekvivalenty, niektoré z nich sú úplne nové. Vasiľ (diskusia) 16:36, 8. október 2017 (UTC)

text: Nie je to tak. Nie je to oficiálne stanovenie slovenského ekvivalentu. Na to nie je VUS oprávnené. Navyše je to zlý preklad, nech je to preklad oficiálny alebo nie. Uviedol som dôvody.Starekolena (diskusia) 21:43, 8. október 2017 (UTC)

text: Je to terminologický slovník, takže je to oficiálne. To, že nejaké slovo, má ešte nejaký iný význam, neznamená, že jeho ostatné významy sú nesprávne. Množstvo slov má viacero významov.

text: Výhrady voči textu terminologického slovníka treba adresovať autorom terminologického slovníka, keď ich zapracujú, môžu sa zmeniť aj tu.

text: Google nie je argument. Vasiľ (diskusia) 06:07, 9. október 2017 (UTC)
replies: text: : Príspevok nad mojim napísal správca VUS slovníka ktorého som sem pozval cez mail. Neargumentujem len Googolom (čo je veľmi dobrý zdroj práve pre frekvenciu použitia slova narušiteľ) ale dvoma existujucimi zákonmi kde je uz narušiteľ použitý.  Spraávca  slovníka VUS mi napísal, že zmeny sú možné.. doslova toto: 
Základom efektívnej terminologickej činnosti je široká spolupráca odborníkov z oblasti prevádzky pevných a mobilných komunikačných sietí, poskytovateľov elektronických komunikačných služieb, katedier a vedecko-výskumných pracovísk vysokých škôl v Bratislave, Žiline, Liptovskom Mikuláši a Košiciach, prekladateľov úradných dokumentov EÚ, ktorí dobrovoľne pracujú pod názvom Terminologické fórum, a predstavuje základnú konzultačnú platformu na rozširovanie odborného slovenského jazyka o nové termíny z oblasti elektronických komunikácií.
Spoločný výstup je aktualizovaná rezortná terminologická príručka Anglicko-slovenský a slovensko-anglický výkladový slovník elektronických komunikácií, ktorá sa každoročne doplní o nové termíny..
Starekolena (diskusia) 15:22, 10. október 2017 (UTC)
thread_title:  Výkladový terminologický slovník elektronických komunikácií